Vežbe 8

Vežbe ćete raditi u grupama po 2-3 (svaki red je jedan tim). Na taj način moći ćete da se međusobno dopunjujete dok rešavate probleme. Rešenja pišite ispod svakog zadatka. Ideja prilikom izrade zadataka jeste da potražite najelegantnije rešenje ako možete. Naravno, koristite Help. Opišite postupak u radu. Posle sačuvajte to što ste radili na USB.

Zadatak br 1

Pođite od ove liste

{{1,2},{1,2,3,4},{1,2,4,6,3,8},{2,1,3},{9,2}}

Predstavite ovu podlistu pomoću Grida. Svaki element treba da bude uokviren (postoji opcija u Grid koja to omogućava).

a) Onda napravite programski novu listu u kojoj se invertuje poredak podlista, ali se same podliste pri tome ne menjaju. Predstavite je opet pomoću Grid.

b) Najzad, napravite još jednu listu, ovoga puta tako da se poredak podlista ne menja, ali se u svakoj podlisti invertuje poredak. Opet napravite Grid forme tako dobijene liste. Uporedite početnu sa dobijenim listama.

Zadatak br 2

Napravite čistu funkciju koja uramljuje kolonu koja se sastoji od neke boje i njene negacije. Ako bismo je primenili na crvenu boju dobili bismo nešto ovako:

({{}, {}})

Primenite tu funkciju na listu od 30 slučajnih boja.

Zadatak br 3

U WL postoji funkcija koja omogućava da se skinu finansijski podaci o kompanijama kojima se trguje na raznim svetskim berzama direktno u WL. Ta funkcija je FinancialData. Ona ima puno različitih argumenata i opcija. Proučite je jer je veoma korisna.

Pretpostavimo da želimo da skinemo podatke o cenama na kraju dana za kompaniju General Electric, za period od 1. januara do 1. aprila 2016 godine. To bismo mogli da uradimo ovako:

FinancialData["GE","Close",{{2016,1,1},{2016,4,1}}]

Pogledajmo prvi podatak. On se sastoji od datuma {2016,1,4}  i cene 30.709999084472656`. Ista je struktura i drugih podataka.

{{2016,1,4},30.709999084472656`}

Od ovih podataka možemo napraviti vremensku seriju tako što bismo stavili oko nje funkciju TimeSeries.

TimeSeries[FinancialData["GE","Close",{{2016,1,1},{2016,4,1}}]]

a) Napišete čistu funkciju koja kao argument uzima ticker simbol (u gornjem primeru je tiker simbol bio “GE”), i pravi vremensku seriju cena akcije sa tim tikerom za period od 1. januara 2016 do 1. januara 2017. Funkcija treba da ima isti argument “Close”, to jest da  izračunava vremensku seriju cena akcija na kraju dana za zadatu kombiniju.

b) Onda tu funkciju primenite na listu tikera 5 akcija koje izaberete sami. Treba da dobijete kao rezultat listu od 5 vremenskih serija dnevnih cena akcija na kraju dana za 2016. godinu. Nazovite tu listu petserijacena.

c) Sada primenite funkciju DateListPlot na listu petserijacena. Ta funkcija se koristi za prikazivanje vremenskih serija grafički. Trebalo bi da dobijete listu od 5 grafikona, svaki za po jednu akciju. Iz te liste grafikona dobijte GraphicsRow, to jest 5 poređanih grafika u red. Napravite veličinu slike da bude 700.

Zadatak br 4

Sada napravite čistu funkciju koja kao argument uzima tiker simbol i izbaciju grafik vremenskih serije cena na kraju dana za isti period kao u prethodnom zadatku sa sve naslovom grafika koji treba da bude isti što i tiker simbol (argument funkcije).

Primenite tu funkciju onda na listu od 5 tikera. U tom slučaju, trebalo bi da dobijete listu od 5 grafika sa odgovarajućim naslovima. Onda napravite GraphicsRow ukupne veličine 700 piksela.